KIRJALLINEN KYSYMYS E-2638/02 esittäjä(t): Rosa Miguélez Ramos (PSE) komissiolle. Toimet metsien suojelemiseksi tulipaloilta Galiciassa Espanjassa.



Virallinen lehti nro 110 E , 08/05/2003 s. 0078 - 0079



KIRJALLINEN KYSYMYS E-2638/02 esittäjä(t): Rosa Miguélez Ramos (PSE) komissiolle (18. syyskuuta 2002) Aihe: Toimet metsien suojelemiseksi tulipaloilta Galiciassa Espanjassa Eteläisen Euroopan metsien rikkaus ja niitä uhkaavat vaarat ovat saaneet Euroopan yhteisön suojelemaan kyseisiä metsiä tulipaloilta. Neuvoston asetuksessa (ETY) N:o 2158/92(1), annettu 23 päivänä heinäkuuta 1992, metsäpalojen torjunnasta yhteisössä säädetään yhteisön toiminnasta metsäpalojen torjumiseksi kymmenen vuoden ajanjaksolla (19922001). Toiminnan tavoitteena on ollut vähentää metsäpalojen lukumäärää ja supistaa palanutta metsäaluetta erityisesti yhteisön eteläisillä alueilla poistamalla metsäpalojen syyt sekä hyväksymällä ehkäisy- ja valvontatoimenpiteitä. Määrärahat ajanjaksolle 19972001 olivat 49,4 miljoonaa euroa. Voiko komissio yksilöidä, mitä toimia Euroopan yhteisö on tukenut tämän asetuksen puitteissa Galician itsehallintoyhteisössä? Onko Espanjan hallitus esittänyt muita tulevaisuudessa toteutettavia hankkeita Galician metsien suojelemiseksi tulipaloilta? (1) EYVL L 217, 31.7.1992, s. 3. Franz Fischlerin komission puolesta antama vastaus (24. lokakuuta 2002) Komissio huomauttaa, että metsäpalojen torjunnasta yhteisössä 23 päivänä heinäkuuta 1992 annettua neuvoston asetusta (ETY) N:o 2158/92 on viimeksi muutettu 15 päivänä huhtikuuta 2002 annetulla parlamentin ja neuvoston asetuksella (EY) N:o 805/2002(1). Sillä pidennettiin alkuperäisen asetuksen voimassaoloaikaa ja määriteltiin sen täytäntöönpanomäärärahaksi kaudella 19972002 59,9 miljoonaa euroa, joka vastaa vuoden 2002 talousarvioon sisältyvää summaa. Espanjalle on kaudella 19922002 myönnetty 22,6 miljoonaa euroa, joista 15,8 miljoonaa jäsenvaltion esittämien kansallisten suojeluohjelmien ja -hankkeiden tukemiseen. Suurin osa niistä on ollut koko maan laajuisia ensisijaisesti tiedottamiseen ja valistamiseen keskittyviä hankkeita. Nämä toimet kattavat muiden Espanjan alueiden ohessa myös Galician. Lopuilla 6,8 miljoonalla eurolla on tuettu alueellisten tuensaajien esittämiä hankkeita ja toimenpiteitä. Niitä on myös yhteisön vuoden 2002 ohjelmasta 55 894 eurolla tukema, kokonaiskustannuksiltaan 111 788 euroa maksava toimenpide, joka koskee Galician metsäpalojen sosioekonomista tutkimusta. On kuitenkin otettava huomioon, että asetuksessa (ETY) N:o 2158/92 määriteltyjä toimenpiteitä voidaan sisällyttää myös maaseudun kehitysohjelmiin, joiden puitteissa ne voidaan sitä paitsi toteuttaa paljon laajempina, koska käytettävissä olevat varat ovat huomattavan paljon suuremmat ja yhteisön rahoitusosuus jäsenvaltion pakollinen osuus mukaan lukien voi olla jopa 80 prosenttia toimen kokonaiskustannuksista. Asetuksen (ETY) N:o 2158/92 nojalla toteutettavissa toimenpiteissä yhteisön rahoitusosuus on enintään 50 prosenttia eikä jäsenvaltion osallistumista rahoittamiseen edellytetä. Niinpä metsäpalojen torjuntaan Galiciassa käytettiinkin kaudella 19941999 54,4 miljoonaa euroa julkisia varoja, joista osa tuli komissiolta. Näillä varoilla kustannettiin 20 447 hehtaaria palokujia, ehkäiseviä töitä 5 590 hehtaarilla, pensaikkojen raivausta ja valvottua kulottamista 55 938 hehtaarilla, 7 877 kilometriä maastoteitä ja 2 311 vesipistettä. Espanja on sisällyttänyt metsätalouden tukitoimia myös kauden 20002006 maatalouden kehitysohjelmiin. Yhteisö osallistuu niiden rahoittamiseen 72,7 miljoonalla eurolla. Lisäksi asetuksen (ETY) N:o 2158/92 aiemmin kattamat metsien suojelutoimet voidaan 1. päivästä tammikuuta 2003 sisällyttää maaseudun kehittämisohjelmiin sillä edellytyksellä, että jäsenvaltiot tekevät ohjelmiin tarvittavat mukautukset. (1) EYVL L 132, 17.5.2002.